ຄະນະຜູ້ແທນຂັ້ນສູງຂອງ ສປປ ລາວ ນຳໂດຍ ທ່ານ ບຸນເກີດ ສັງສົມສັກ, ລັດຖະມົນຕີປະຈຳຫ້ອງວ່າການສຳນັກງານນາຍົກລັດຖະມົນຕີ, ຜູ້ຊີ້ນຳວຽກງານຟຣັງໂກໂຟນີ, ຜູ້ຕາງໜ້າພິເສດຂອງ ພະນະທ່ານ ປະທານປະເທດ ແຫ່ງ ສປປ ລາວ ໄດ້ເຂົ້າຮ່ວມກອງປະຊຸມສຸດຍອດຟຣັງໂກໂຟນີ ຄັ້ງທີ 17, ຊຶ່ງຈັດຂຶ້ນໃນລະຫວ່າງວັນທີ 11-12 ຕຸລາ 2018 ທີ່ ເອເຣວັນ, ປະເທດອາກເມນີ.
ໂດຍຕອບສະໜອງຕາມຄຳເຊີນຂອງລັດຖະບານ ແຫ່ງ ສາທາລະນະລັດ ປະຊາຊົນ ຈີນ, ໃນວັນທີ 11 ກັນຍາ 2018, ພະນະທ່ານ ສົມດີ ດວງດີ, ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ນຳພາຄະນະຜູ້ແທນຂັ້ນສູງຂອງ ສປປ ລາວ ເດີນທາງເຂົ້າຮ່ວມງານວາງສະແດງສິນຄ້າ ຈີນ-ອາຊຽນ ຄັ້ງທີ 15, ຊື່ງມີກຳນົດຈັດຂື້ນແຕ່ວັນທີ 12-15 ກັນຍາ 2018 ທີ່ ນະຄອນໜານໜິງ, ແຂວງກວາງຊີ, ສປ ຈີນ. ການເຂົ້າຮ່ວມງານວາງສະແດງຂອງ ພະນະທ່ານ ສົມດີ ດວງດີ ໃນຄັ້ງນີ້ ເປັນການສືບຕໍ່ເສີມຂະຫຍາຍສາຍພົວພັນອັນດີ ລະຫວ່າງ ລັດຖະບານສອງປະເທດ ແລະ ປະຊາຊົນສອງຊາດ ລາວ-ຈີນ ໃຫ້ແໜ້ນແຟ້ນຍິ່ງຂື້ນ.
ໃນລະຫວ່າງວັນທີ 3-5 ກັນຍາ 2018, ຄະນະຜູ້ແທນຝ່າຍລາວນໍາໂດຍ ທ່ານ ປອ. ກິແກ້ວ ຈັນທະບູຣີ, ຮອງລັດຖະມົນຕີກະຊວງແຜນການ ແລະ ການລົງທຶນພ້ອມດ້ວຍຄະນະຈາກກະຊວງແຜນການ ແລະ ການລົງທຶນ, ກະຊວງການຕ່າງປະເທດ, ກະຊວງພາຍໃນ, ກະຊວງການເງິນ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມກະຊວງໂຍທາທິການແລະຂົນສົ່ງ, ສະພາແຫ່ງຊາດລາວ, ທະນາຄານ ແຫ່ງ ສປປລາວ ໄດ້ເດີນທາງເຂົ້າຮ່ວມກອງປະຊຸມເຈລະຈາຮ່ວມມືເພື່ອການພັດທະນາ ລະຫວ່າງ ລັດຖະບານ ແຫ່ງ ສປປລາວ ແລະ ລັດຖະບານ ແຫ່ງ ສ. ເຢຍລະມັນທີ່ຈັດຂື້ນຢູ່ກະຊວງຮ່ວມມື, ເສດຖະກິດແລະການພັດທະນາBMZ, ນະຄອນຫຼວງແບກແລງ, ປະເທດເຢຍລະມັນ.